Z A P I S N I K

**36.** sjednice Školskog odbora Gimnazije „Matija Mesić“ održane **29. prosinca 2020.** godines početkom u **10,30**  sati u zgradi Gimnazije.

Prisutni:

Jasna Bošković, Damir Samardžić, Jasmina Beljan, Ines Martinović, Anita Štivić

Ostali nazočni: tajnica Gorana Lavrenčić, računovotkinja Ruža Mališa Kiter

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 35. sjednice Školskog odbora

2. Prijedlog Izmjena i dopuna plana proračuna za 2020. godinu s obrazloženjem

3. Prijedlog izmjena i dopuna plana nabave za 2020. godinu

4. Prijedlog Financijskog plana za 2021. i projekcija za 2022. i 2023. godinu s obrazloženjem

5. Prijedlog Plana nabave za 2021. godinu

6. Prijedlog Plana potrošnje vlastitih prihoda za razdoblje od 1.1. do 30.6.2020.

7. Prijedlog Plana potrošnje vlastitih prihoda za 2021. godinu

8. Davanje prethodne suglasnosti na prijedlog v.d. ravnatelja o odabiru kandidata za

zasnivanje radnog odnosa po raspisanom natječaju

9. Donošenje odluke o raspisivanju natječaja za imenovanje ravnatelja škole

10. Donošenje odluke o izmjenama Godišnjeg plana i programa Gimnazije „Matija Mesić“,

Slavonski Brod

11. Razno

Predloženi dnevni red jednoglasno je prihvaćen.

**Ad 1.**

Na zapisnik 35. sjednice Školskog odbora nitko od prisutnih nije imao prigovor te je jednoglasno usvojen.

**Ad 2.**

Prijedlog izmjena i dopuna proračuna za 2020. godinu sastavila je voditeljica računovodstva Ruža Mališa Kiter, a obrazložila v.d. ravnatelja Ines Martinović.

Gimnazija Matija Mesić sredstva ostvaruje iz državnog proračuna, županijskog proračuna, vlastitih prihoda, prihoda za posebne namjene, pomoći i od donacija učenika i fizičkih osoba.

Izmjenama i dopunama proračuna za 2020. godinu sredstva iz županijskog proračuna planirana su u iznosu 271.984,11 kn manje u odnosu na prvobitni plan. Navedeno smanjenje odnosi se na uštedu na svim pozicijama, a pogotovo na energiji, naknadama za prijevoz i službenim putovanjima. Do uštede je najvećim dijelom došlo zbog suočavanja s globalnom pandemijom COVID -19.

Vlastite prihode čine prihodi od iznajmljivanja dvorane za rekreacije, prihodi od iznajmljivanja prostora za kuhinju i aparata za napitke, a u prvih 10 mjeseci poslovne godine realizirano je tek 31,30% planiranih prihoda zbog čega prvobitno planirane prihode od 155.000,00 kn smanjujemo za 100.000,00 kn.

Prihode za posebne namjene čine uplate učenika za zakasnine, uplate za ovjere svjedodžbi, uplate Hrvatskog športskog školskog saveza za natjecanja, uplate osiguravajuće kuće s osnove naknade štete (ukoliko ih bude), i slično. U okviru ovog izvora sredstva su planirana u iznosu 21.500,00 kn manje u odnosu na prvobitni plan.

U sklopu izvora Pomoći rebalansom je plan smanjen za 22%. Uštede su ostvarene na pozicijama Službena putovanja, Naknade za prijevoz i na poziciji Naknade troškova osobama izvan radnog odnosa zbog ukidanja mjere Stručno osposobljavanje za rad bez zasnivanja radnog odnosa.

U sklopu izvora Donacije evidentiraju se prihodi od donacija učenika koji će se koristiti za poboljšanje učeničkog standarda i prihodi za isplate dnevnica profesorima za službeno putovanje kao pratnja učenicima na maturalnom putovanju. S obzirom da je u 2020.godini takvo putovanje izostalo, planirana sredstva rebalansom su značajno smanjena, za 60.000,00 kn u odnosu na prvobitni plan.

Detaljnije informacije o navedenim izmjenama vidljive su u priloženom ispisu iz Riznice.

Nakon kraće rasprave jednoglasno je donesena sljedeća

ODLUKA

Donose se Izmjene i dopune proračuna Gimnazije „Matija Mesić“, Slavonski Brod za 2020. godinu.

**Ad 3.**

Na temelju izmjena i dopuna plana proračuna za 2020. godinu izrađene su izmjene i dopune

Sukladno smanjenju rashoda na svim pozicijama financijskog plana proračuna, smanjeni su i planirani rashodi za nabavu i to u vrijednosti:

|  |  |
| --- | --- |
| Uredski materijal | 38.400,00 |
| Distribucija električne energije | 26.000,00 |
| Ostali izvori opskrbe energijom i distribucije energije | 32.166,70 |
| Oprema za obrazovne potrebe | 25.621,01 |
| Razne usluge popravka i održavanja | 14.960,00 |
| Distribucija vode | 8.000,00 |
| Komunalne usluge | 6.311,00 |
| Usluge tiskanja | 20000 |
| Usluge osiguranja | 7.792,70 |
| Usluge hotela, restorana i trgovine na malo | 5.049,34 |
| Računalna oprema | 25.360,00 |
| Knjige za knjižnice | 5.600,00 |

Nakon kraće rasprave jednoglasno je donesena sljedeća

ODLUKA

Donose se Izmjene i dopune plana nabave Gimnazije „Matija Mesić“, Slavonski Brod za 2020. godinu.

**Ad 4.**

Proračun za 2021. godinu planiran je u iznosu od 12.323.784,00 kn.

Prema računu financiranja, prihodi poslovanja planirani su u iznosu 11.798.784,00 kn a prihodi od prodaje nefinancijske imovine nisu planirani. Rashodi poslovanja iznose 11.892.484,00 kn, a rashodi za nabavu nefinancijske imovine 431.300,00 kn. Primici od financijske imovine i zaduživanja i izdaci za financijsku imovinu i otplate zajmova također nisu planirani.

Prema izvoru financiranja, prihodi su planirani u slijedećim iznosima:

* Opći prihodi i primici – županijski proračun 1.062.284,00 kn
* Vlastiti prihodi 215.000,00 kn
* Prihodi za posebne namjene 24.500,00 kn
* Pomoći 10.880.000,00 kn
* Donacije 142.000,00 kn

Rashodi poslovanja planirani su u iznosu 11.892.484,00 kn, a struktura je sljedeća:

* Rashodi za zaposlene 10.636.100,00 kn
* Materijalni rashodi 1.255.284,00 kn
* Financijski rashodi 1.100,00 kn

Rashodi za nabavu nefinancijske imovine planirani su u iznosu 431.300,00 kn, za nabavu proizvedene dugotrajne imovine u iznosu 411.300,00 kn i za rashode za dodatna ulaganja na postrojenjima i opremi s 20.000,00 kn.

Plan decentraliziranih sredstava škola je bila dužna uskladiti s s kriterijima za utvrđivanje bilančnih prava za financiranje materijalnih i financijskih rashoda za šk.god. 2020/21. i sukladno tome ukupna bilančna prava iznose 1.036.284,00 kn i to:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PREMA OPSEGU PROGRAMA: | | | | | | | | |
| S obzirom na 571 učenika , 143.892,00 kn | | | | | | | | |
| S obzirom na 33 razredna odjela, 85.932,00 kn | | | | | | | | |
| S obzirom na 115 računala, 23.460,00 kn | | | | | | | | |
| S obzirom na 2 školske zgrade, 48.600,00 kn,  Što je ukupno 301 884,00 kn | | | | | | | | |
|  | | | | | | | | |
| |  |  |  |  |  |  |  |  |  | | --- | --- | --- | --- | --- | --- | --- | --- | --- | | PREMA KRITERIJU STVARNOG TROŠKA planirani su troškovi za: | | | | | |  |  |  | |  |  |  |  |  |  |  |  |  | | energiju | | | | | | | 500.000,00 | | | pedagošku dokumentaciju | | | | | | | 5.000,00 | | | zdravstvene preglede zaposlenika | | | | | | | 15.000,00 | | | prijevoz zaposlenika za dolazak na posao | | | | | | | 200.000,00 | | | osiguranje imovine | | | | | | | 2.000,00 | | | troškove Hrv. voda | | | | | | | 10.000,00 | | | Troškove za tehničara u sklopu projekta e-škole | | | | | | | 2.400,00 | | | **UKUPNO** | | | | | | | **734.400,00** | | |  |  |  |  |  |  |  |  | |  |  |  |  |
|  |  |  |  |  |  |  |  |  | |  |  |  |  |
|  | | | | | |  |  |  | |  |  |  |  |  |  |  |  |  |

Na ostalim izvorima planirana su sredstva u slijedećim iznosima:

Vlastiti prihodi 215.000,00 kn

Prihodi za posebne namjene 24.500,00 kn

Pomoći 265.000,00 kn

Donacije 142.000,00 kn

Prihodi i rashodi za 2022. i 2023. godinu planirani su u istom opsegu kao i 2021. godina.

Detaljniji pregled izvora i pozicija prikazan je u tablicama Opći dio proračuna, Plan prihoda i Plan rashoda i izdataka, a sva dodatna pojašnjenja dostupna su na zahtjev.

Nakon kraće rasprave jednoglasno je donesena sljedeća

ODLUKA

Donosi se Financijski plan Gimnazije „Matija Mesić“, Slavonski Brod za 2021. godinu i projekcija plana za 2022. i 2023. godinu s obrazloženjem.

**Ad 5.**

U 2021.godini planiramo nabaviti slijedeću robu i usluge:

|  |  |
| --- | --- |
| Uredski materijal, u vrijednosti | 24.000,00 |
| Distribucija električne energije | 68.000,00 |
| Ostali izvori opskrbe energijom i distribucije energije | 332.000,00 |
| Oprema za obrazovne potrebe | 35.200,00 |
| Distribucija vode | 23.000,00 |
| Komunalne usluge | 46.787,20 |
| Usluge hotela, restorana i trgovine na malo | 26.000,00 |
| Računalna oprema | 34.400,00 |
| Uredski namještaj | 116.640,00 |
| Knjige za knjižnice | 22.400,00 |
| Uređaji za ostale namjene | 72.000,00 |

S obzirom da u 2021. godinu ulazimo s prenesenim viškom prihoda na izvorima Vlastiti prihodi i Donacije, planirano je da će se taj višak po potrebi utrošiti za nabavu uredskog namještaja i uređaja za opremanje kabineta i učionica, za što će se do 1. srpnja utvrditi stvarna potreba i sukladno tome nabaviti osnovna sredstva ili korigirati Plan nabave.

Slijedom toga jednoglasno je donesena

ODLUKA

Donosi se Plan nabave Gimnazije „Matija Mesić“, Slavonski Brod za 2021. godinu.

**Ad 6.**

U prvoj polovici 2020. godine ostvareni vlastiti prihodi od najma školskog prostora iznosili su 48.536,96 kn, nakon odbitka 30% koji ostaju u županijskom proračunu. Sredstva su se planirala potrošiti za sljedeće namjene:

* isplata plaće spremačicama koje dežuraju subotom za vrijeme održavanja nastave (prekovremeni rad) – 1.596,16 kn;
* naknada troškova osobama izvan radnog odnosa (isplata prijevoza osobi na stručnom osposobljavanju)– 657,90 kn;
* sredstva za čišćenje i higijenske potrebe – 956,00 kn;
* namještaj – 132,82kn – kupljeni namještaj (stolovi) je najvećim dijelom plaćen iz sredstava koja smo dobili od Grada, nagrada Štit Berislavića, a manji dio, 132,82 kn je plaćen iz vlastitih prihoda

Ukupan prijedlog plana potrošnje iznosi 3.342,88 kn.

Slijedom toga jednoglasno je donesena

ODLUKA

Donosi se Plan potrošnje vlastitih prihoda Gimnazije „Matija Mesić“, Slavonski Brod za razdoblje od 1.1. do 30.6.2020. godine.

**Ad 7.**

U 2021. godini predlažemo slijedeći plan potrošnje vlastitih prihoda:

|  |  |  |
| --- | --- | --- |
| Plaće za prekovremeni rad | 3.000,00 | isplata plaće spremačicama za vrijeme dežurstva subotom |
| Doprinosi za obvezno zdravstveno osiguranje | 700,00 | isplata plaće spremačicama za vrijeme dežurstva subotom |
| Uredski materijal i ostali materijalni rashodi | 2.000,00 | sredstva za čišćenje dvorane |
| Sitni inventar i auto gume | 30.000,00 | sitni inventar |
| Usluge tekućeg i investicijskog održavanja | 6.300,00 | popravci na građevinskom objektu |
| Ostale usluge | 1.500,00 | grafičke, tiskarske, staklarske usluge |
| Naknade troškova osobama izvan radnog odnosa | 700,00 | troškovi prijevoza na posao i s posla osoba izvan r.odnosa |
| Reprezentacija | 1.000,00 | troškovi Dana škole |
| Ostali nespomenuti rashodi poslovanja | 1.000,00 | rashodi protokola |
| Uredska oprema i namještaj | 78.800,00 | računalna i uredska oprema |
| Komunikacijska oprema | 10.000,00 | tv prijemnici, telefoni i sl. |
| Sportska i glazbena oprema | 30.000,00 | sportska oprema, glazbala |
| Uređaji, strojevi i oprema za ostale namjene | 30.000,00 | kopirni strojevi i ostala oprema |
| Dodatna ulaganja na postrojenjima i opremi | 20.000,00 | nadogradnja računala |

Ukupno 215.000,00 kuna.

Kao što je ranije spomenuto, kod točke 5., potrebe za nabavom računalne i uredske opreme će se revidirati u toku godine.

Slijedom toga jednoglasno je donesena

ODLUKA

Donosi se Plan potrošnje vlastitih prihoda Gimnazije „Matija Mesić“, Slavonski Brod za 2021. godinu.

**Ad 8.**

Škola je 23. studenog raspisala natječaj za jednog nastavnika geografije na određeno vrijeme do 31.8.2021. s nepunim radnim vremenom 5 sati nastave tjedno.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 30.studenog 2020. godine. Na natječaj je pristigla 1 prijava. Kandidat, Hrvoje Hricak, profesor geografije i povijesti ispunjava uvjete natječaja.

Vršiteljica dužnosti ravnatelj predlaže Hrvoja Hricaka, profesora geografije i povijesti.

Nakon obrazloženja vršiteljice dužnosti ravnatelja i kraće rasprave jednoglasno je donesena sljedeća

ODLUKA

Daje se suglasnost na odluku vršitelja dužnosti ravnatelja o zasnivanju radnog odnosa s izabranim kandidatom Hrvojem Hricakom na određeno vrijeme do 31.8.2021. s nepunim radnim vremenom 5 sati nastave tjedno, a sukladno raspisanom natječaju.

Početak rada po ovom ugovoru je 29. prosinac 2020. godine.

Škola je 25. studenog raspisala natječaj za jednog nastavnika matematike na određeno vrijeme do 31.8.2021. s nepunim radnim vremenom 8 sati nastave tjedno.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 2.prosinca 2020. godine. Na natječaj je pristigla 1 prijava. Kandidatkinja, Jasna Okopni, magistra matematike ispunjava uvjete natječaja.

Vršiteljica dužnosti ravnatelj predlaže Jasnu Okopni, magistru matematike.

Nakon obrazloženja vršiteljice dužnosti ravnatelja i kraće rasprave jednoglasno je donesena sljedeća

ODLUKA

Daje se suglasnost na odluku vršitelja dužnosti ravnatelja o zasnivanju radnog odnosa s izabranom kandidatkinjom Jasnom Okopni na određeno vrijeme do 31.8.2021. s nepunim radnim vremenom 8 sati nastave tjedno, a sukladno raspisanom natječaju.

Početak rada po ovom ugovoru je 29. prosinac 2020. godine.

**Ad 9.**

Sukladno odredbama Zakona o odgoju i obrazovanju u osnovnoj i srednjoj školi, Školski odbor raspisuje natječaj za izbor i imenovanje ravnatelja škole.

Odredbama Statuta Gimnazije „Matija Mesić“ propisano je da se natječaj raspisuje najkasnije 60 dana prije isteka mandata aktualnog ravnatelja. Nadalje, Statutom je propisan i način izbora i imenovanja ravnatelja te rokovi u kojima je to potrebno obaviti.

Ravnatelj je preminuo 29.11.2020., te je 8.12.2020. imenovana vršiteljica dužnosti ravnatelja Ines Martinović.

Slijedom iznesenog, a nakon kraće rasprave, članovi Školskog odbora jednoglasno su donijeli sljedeću

**ODLUKU**

o raspisivanju natječaja za imenovanje ravnatelja

Gimnazije „Matija Mesić“, Slavonski Brod

1. Raspisuje se natječaj za imenovanje ravnatelja Gimnazije „Matija Mesić“, Slavonski Brod.

2. Rok za podnošenje prijava kandidata na natječaj je 15 dana od dana objave natječaja.

3. Natječaj će se objaviti u Narodnim novinama i na mrežnim stranicama Gimnazije „Matija

Mesić“, sa sljedećim sadržajem:

**NATJEČAJ**

**za imenovanje ravnatelja Gimnazije „Matija Mesić“**

Ravnatelj škole mora sukladno članku 126. stavak 1. Zakona o odgoju i obrazovanju u osnovnoj i srednjoj školi ispunjavati sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij

2. položen stručni ispit za nastavnika ili stručnog suradnika, izuzev u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

3. uvjete propisane člankom 106. Zakona o odgoju i obrazovanju u osnovnoj i srednjoj školi

4. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Dodatne kompetencije potrebne za ravnatelja koje se vrednuju u postupku imenovanja ravnatelja su: poznavanje stranog jezika, osnovne digitalne vještine i iskustvo rada na projektima.

Ravnatelj se imenuje na pet (5) godina.

Uz pisanu prijavu na natječaj, kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu, odnosno dokaz o stečenoj vrsti i stupnju stručne spreme
* domovnicu, odnosno dokaz o državljanstvu
* dokaz o položenom stručnom ispitu, odnosno dokaz da je osoba oslobođena obveze polaganja stručnog ispita
* dokaz o radnom iskustvu (potvrda ili elektronički zapis HZMO-a i potvrda školske ustanove o vrsti i trajanju poslova)
* uvjerenje nadležnog suda da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne stariji od 30 dana od dana objave natječaja).

**Uz prijavu na natječaj kandidati su uz potrebnu dokumentaciju dužni dostaviti program rada za mandatno razdoblje**.

Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenoj preslici, a dokazuju se na sljedeći način:

* poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju
* osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti
* iskustvo rada na projektima dokazuje se potvrdom, uvjerenjem ili drugom ispravom o obavljanju poslova na projektu.

Kandidati koji se pozivanju na pravo prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19.), članku 48.f Zakona o zaštiti vojnih i civilnih invalida rata (NN broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18, 32/20), dužni su uz prijavu na natječaj dostaviti svu potrebnu dokumentaciju i dokaze prema posebnom zakonu, a ostvaruju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19), uz prijavu na natječaj dužni su priložiti i dokaze propisane člankom 103. stavak 1. Zakona o hrvatskim braniteljima iz domovinskog rata i članovima njihovih obitelji (NN broj 121/17, 98/19).

Poveznica na internetsku stranicu Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Prijavom na natječaj kandidati daju privolu Gimnaziji „Matija Mesić“ za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Rok za podnošenje prijava kandidata je 15 dana od dana objave natječaja u Narodnim novinama i na mrežnim stranicama Gimnazije „Matija Mesić“.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom.

Na natječaj se mogu javiti osobe oba spola.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

Gimnazija „Matija Mesić“

Naselje Slavonija I br. 8

35000 Slavonski Brod

u zatvorenoj omotnici, s naznakom (Za natječaj za imenovanje ravnatelja - ne otvarati).

4.Odluka stupa na snagu danom donošenja.

**OBRAZLOŽENJE**

Nakon smrti ravnatelja Zlatka Markovinovića, dipl. mat. inf. Školski odbor je, sukladno Statutu Gimnazije „Matija Mesić“, imenovao vršiteljicu dužnosti ravnatelja, najdulje do godinu dana.

Predsjednica Školskog odbora predložila je Školskom odboru da donese Odluku o raspisivanju natječaja za imenovanje ravnatelja Gimnazije „Matija Mesić“.

Sukladno odredbi članka 60. stavak 2. Statuta Gimnazije „Matija Mesić“, ravnatelj se imenuje na temelju natječaja koji raspisuje Školski odbor, a objavljuje se u Narodnim novinama i na mrežnim stranicama Gimnazije „Matija Mesić“.

Slijedom navedenog odlučeno je kao u izreci ove Odluke.

**Ad 10.**

Vršiteljica dužnosti ravnatelja je izvijestila Školski odbor da je Škola sukladno obavijesti Ministarstva znanosti i obrazovanja izmjenila termine praznika učenika.

Zimski odmor za učenike počinje 24. prosinca 2020. godine i traje do 15. siječnja 2021. godine, s tim da nastava počinje 18. siječnja 2021. godine i sastoji se samo od jednog dijela.

Izmjenom datuma školskih praznika mijenja se Kalendar rada škole, a koji je sastavni dio Godišnjeg plana i programa rada Škole za školsku godinu 2020./21.

Nakon obrazloženja, Školski odbor jednoglasno je usvojio prijedlog i donio

ODLUKU

1.Donose se Izmjene Godišnjeg plana i programa rada Gimnazije „Matija Mesić“, Slavonski Brod, za školsku godinu 2020./2021.

2.Odluka stupa na snagu danom donošenja i objavit će se na oglasnoj ploči i mrežnoj stranici škole.

**Ad 11.**

Pod ovom točkom nije bilo ni pitanja ni prijedloga.

Sjednica završena u 11,45 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_